कर्नाटक ने घरेलू वनडे क्रिकेट की विजय हजारे ट्रॉफी अपने नाम कर ली. कर्नाटक ने दिल्ली के फिरोजशाह कोटला में मंगलवार को खेले गए फाइनल मुकाबले में सौराष्ट्र को 41 रनों से मात दी. एक बार फिर कर्नाटक के मयंक अग्रवाल ने अपनी शानदार फॉर्म दिखाई और उन्होंने 90 रन की पारी खेली. इस पारी के लिए उन्हें मैन ऑफ द मैच का खिताब दिया गया. इसके साथ ही कर्नाटक ने तीसरी बार विजय हजारे ट्रॉफी अपने नाम की.